**Povećanjem plaća i ostalim pogodnostima, Studenac nastavlja ulagati u zaposlenike**

***Snažan rast i razvoj kompanije omogućava i pojačan rast i razvoj njenih zaposlenika***

**Omiš, 20. 07. 2023.** – Kontinuirano ulaganje u razvoj ljudskih potencijala strateški je temelj poslovanja Studenca, maloprodajnog lanca s najvećim brojem trgovina u Hrvatskoj, njih gotovo 1.200. Snažan rast i razvoj kompanije rezultirao je i rastom broja zaposlenika, ali i povećanjem različitih profila radnih mjesta te Studenac tim danas broji gotovo **6.000 zaposlenika.**

Tako je **plaća** u Studencu u 2023. godine **porasla za čak 22%** u odnosu na isto razdoblje prošle godine te je danas **iznad prosjeka plaća** u maloprodajnom sektoru u Hrvatskoj.

Pogodnosti koje su zaposlenici uživali do tada, dodatno su proširene i povećane u 2023. godini pa je tako primjerice **uskrsnica** ove godine iznosila 100 eura za svakog zaposlenika.

Nastavlja se i praksa **nagrađivanja zaposlenika,** a uvode se i novi modeli nagrađivanja poput projekta **„Mjesec jedan – plaće dvije”** u kojem će na mjesečnoj razini zaposlenici triju trgovina s najboljim rezultatima dobiti dvije plaće za navedeni mjesec. Na ovaj način Studenac želi nagraditi i motivirati svoje zaposlenike koji su pokazali izvanredan trud te im pokazati kako je njihov rad i zalaganje prepoznato i cijenjeno unutar kompanije. Svaki mjesec u svakoj od tri područne divizije bit će nagrađen cijeli tim najbolje trgovine.

„ Razvoj ljudskih potencijala u Studencu temelji se na kontinuiranom višegodišnjem radu na različitim područjima brige i rada sa zaposlenicima. Tako i ove godine vrlo ozbiljno nastavljamo s kreiranjem strategija i smjernica sustavnog ulaganja u naše zaposlenike, kako širenjem već postojećih tako i uvođenjem novih pogodnosti te poticanjem na usavršavanja, nadogradnju postojećih znanja i vještina te mogućnosti napredovanja. Snažan rast i razvoj naše kompanije koje prati povećanja postojećih te uvođenje brojnih novih radnih mjesta i pozicija otvara nam prilike za napredovanja i profesionalni razvoj svih naših zaposlenika. Tako je unazad dvije i pol godine **napredovalo 30% zaposlenika na specijalističke, ekspertne ili rukovodeće pozicije** te **10 %** **zaposlenika unutar maloprodaje**, od radnog mjesta prodavača do pozicije zamjenika voditelja ili voditelja prodavaonice”, izjavila je **Tatjana Jukić,** direktorica Sektora ljudskih potencijala u Studencu te dodala kako se pri otvaranju novog radnog mjesta uvijek prednost daje kolegama unutar kompanije koji imaju priliku napraviti korak više u svojoj karijeri.

Posebna pažnja u Studencu posvećuje se **integracijskom procesu** i prilagodbi zaposlenika akviziranih kompanija, poput Lonie i Pema u 2022. godini, kada se Studenac timu pridružilo oko čak 1.700 novih kolega ili ovogodišnje akvizicije Strahinjčice s gotovo 200 zaposlenika. U zadnje dvije i pol godine Studenac je gotovo udvostručio broj zaposlenika.

Veliki broj pridruživanja zaposlenika iz drugih kompanija složeni je proces te mu se pristupa sustavno, organizirano i pažljivo, uvijek stavljajući na prvo mjesto dobrobit i zadovoljstvo novih

kolega. Na tom putu u Studencu posebnu pažnju pridaju transparentnom i dvosmjernom komuniciranju od prvog dana te mentorskom procesu i edukaciji koji ga prate i olakšavaju prilagodbu što je temelj uspješnog provođenja integracijskih procesa. Zaposlenici koji su se kompaniji pridružili akviziranjem drugih lanaca pri tom zadržavaju sve radno-pravne uvjete od prije uz dodatne benefite koje imaju svi ostali zaposlenici Studenca. Također, tu je i veća mogućnost napredovanja i otvaranja novih radnih pozicija unutar brzorastuće Studenac mreže

„S ulaganjima i brigom za naše zaposlenike, najvažnije ambasadore kompanijskih vrijednosti, nastavljamo i dalje te već sad razmišljamo o strategiji za 2024. godinu. Uz financijske i druge pogodnosti koje planiramo uvesti ili modificirati postojeće, želja nam je da se naši zaposlenici osjećaju ugodno u našem timu, da sudjeluju u daljnjem kreiranju pozitivne radne atmosfere te ispune koliko je više moguće svoje poslovne i osobne potencijale“, zaključila je Jukić.

**Kontakt za medije:**

Anja Škulje Makjanić,

Voditeljica korporativnih komunikacija

[anja.skulje-makjanic@studenac.hr](mailto:anja.skulje-makjanic@studenac.hr)

Ružica Ilak, Pragma komunikacije za Studenac

+385 91 118 6186

[studenac@pragma.hr](mailto:studenac@pragma.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, a u 2023. lanac Strahinjčicu, te je sada prisutan na nacionalnom nivou. Studenac trenutačno zapošljava gotovo 6000 djelatnika, ima gotovo 1200 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).